SUPER ทุ่มงบ 1.28 พันลบ.เข้าซื้อ”กรีน พาวเวอร์ เอ็นเนอร์จี”ทำโรงไฟฟ้าขยะอุตฯ
SUPER ทุ่มงบ 1.28 พันลบ.เข้าซื้อ"กรีน พาวเวอร์ เอ็นเนอร์จี"ทำโรงไฟฟ้าขยะอุตฯ
15 ส.ค. 2559

บริษัท ซุปเปอร์บล็อก จำกัด (มหาชน) หรือ SUPER เปิดเผยว่า ที่ประชุมคณะกรรมการได้มีมติอนุมัติให้บริษัท ซุปเปอร์ เอิร์ธ เอนเนอร์ยี จำกัด (SUPER EARTH) เข้าทำรายการได้มาซึ่งสินทรัพย์โดยการลงทุนในบริษัท กรีน พาวเวอร์ เอ็นเนอร์จี จำกัด (GREEN POWER) ในสัดส่วนร้อยละ 100 ของทุนจดทะเบียน
เพื่อดำเนินโครงการโรงไฟฟ้าพลังงานความร้อนจากขยะอุตสาหกรรม ขนาดกำลังการผลิตติดตั้งสูงสุด 9.9 เมกะวัตต์ โดยมีสัญญาซื้อขายไฟฟ้ากับการไฟฟ้าภูมิภาค (กฟภ.) ในปริมาณพลังไฟฟ้าสูงสุด 9.0 เมกะวัตต์
ทั้งนี้ มูลค่าการเข้าทำรายการทั้งหมดไม่เกิน 1,280.98 ล้านบาท ประกอบด้วย (1) มูลค่าการซื้อหุ้นสามัญ จำนวน 40 ล้านบาท (2) มูลค่าชำระค่าหุ้นเพิ่มเติมให้เต็มมูลค่าที่ตราไว้ จำนวน 6.98 ล้านบาท (3) มูลค่าการลงทุนเพื่อพัฒนาโครงการ (ไม่รวมส่วนทุนจดทะเบียนเดิม 16 ล้านบาท) จำนวน 1,234 ล้านบาท
                